laion/Wikipedia-Exotic huggingface dataset:
গাব্রিয়েলা অ্যান্ডারসেন-শিস

গাব্রিয়েলা অ্যান্ডারসেন-শিস (জার্মান: Gabriela Andersen-Schiess) (জন্ম ২০ মে ১৯৪৫, জুরিখ) একজন প্রাক্তন সুইস দূরপাল্লার দৌড়বিদ যিনি ১৯৮৪ সালে মহিলাদের প্রথম অলিম্পিক ম্যারাথনে অংশগ্রহণ করেছিলেন। যদিও তিনি ওই সময়ে আইডাহোতে একজন স্কি প্রশিক্ষক হিসেবে কাজ করছিলেন, তবু অলিম্পিকে উনি সুইজারল্যান্ডের পক্ষে অংশগ্রহণ করেন। ১৯৮৪ অলিম্পিকে মেয়েদের ম্যারাথন শুরু হবার ১৪ মিনিটের মাথায় যোন বেনয়েট অন্যদের পিছনে ফেলে এগিয়ে যেতে থাকেন। উনি ২ ঘণ্টা ২৪ মিনিট ৫২ সেকেন্ড সময় নিয়ে প্রথম স্থান অধিকার করেন। এর কুড়ি মিনিট পরে ৩৯ বছর বয়সী অ্যান্ডারসেন-শিস স্টেডিয়ামে প্রবেশ করেন। সেইদিনের তাপমাত্রা (৩০ ডিঃ সেঃ) পূর্ণ দৈর্ঘ ম্যারাথনের জন্য সহায়ক ছিল না। ওই সময়ে নিয়ম ছিল প্রতিযোগীরা পুরো দৌড়ে খালি ৫ টি জায়গাতেই জল পাবেন। এছারা আর কোথাও জল খাবার অনুমতি ছিল না। গাব্রিয়েলা অ্যান্ডারসেন-শিস পঞ্চম জলের জায়গাটি খেয়াল না করার দরুন নিরুদিত হয়ে পড়েন। উনি যখন স্টেডিয়ামে প্রবেশ করেন ওনার অবস্থা দেখে উপস্থিত সবাই অবাক হয়ে যান। ওনার শরীর বেঁকে গেছিল, বাঁ হাত নিস্তেজ হয়ে পড়েছিল, ডান পা প্রায় চলছিল না। চিকিৎসা কর্মীরা ওনার কাছে দৌড়ে এলে উনি হাত নেড়ে অদের চলে যেতে বলেন, কারণ উনি যানতেন ওরা ওনাকে ধরামাত্র উনি দৌড় থেকে বাতিল হয়ে যাবেন। ওনার অবস্থা খুবই খারাপ হলেও উপস্থিত চিকিৎসকেরা লক্ষ করেন উনি তখনও ঘামছেন, যার মানে ওনার শরীরে নিষ্পত্তিযোগ্য তরল বেঁচে আছে। এই কারণে ওনাকে দৌড় শেষ করতে দেওয়া হয়। সারা স্টেডিয়াম ওনাকে সরব সমর্থন করতে থাকেন ও শেষ ৪০০ মিটার উনি ৫ মিনিট ৪০ সেকেন্ডে অতিক্রম করেন। ৪৪ জনের মধ্যে ২ ঘণ্টা ৪৮ মিনিট ৪২ সেকেন্ড সময় করে উনি ৩৭ তম স্থান পান। চিকিৎসকেরা অবিলম্বে ওনার শুশ্রূষা শুরু করেন ও ২ ঘণ্টা পর ওনাকে ছেড়ে দেওয়া হয়।
ভেস পেজ

ভেস পেজ একজন প্রাক্তন ভারতীয় মধ্যমাঠের হকি খেলোয়াড়। উনি ১৯৭২ মিউনিখ অলিম্পিকে ব্রোঞ্জজয়ী ভারতীয় হকি দলের সদস্য ছিলেন। ভারতীয় টেনিস খেলোয়াড় লিয়েন্ডার পেজ ওনার ছেলে। উনি ক্রীড়া ঔষধের ডাক্তার। লখনউয়ের লা মারটিনিয়ের কলেজে উনি পড়াশুনো করেছেন। উনি মাইকেল মধুসূদন দত্তের নাতনী জেনিফার দত্তকে বিয়ে করেন। La Martiniere College alumni meet The Tribune 8 November 2002, Chandigarh, India accessed July 2007
অক্টোবর

অক্টোবর গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের দশম মাস। এ মাসে মোট ৩১ দিন এবং এটি ৩১ দিনে মাস হওয়া সাতটি মাসের মধ্যে ষষ্ঠ। এটি আনুমানিক খ্রিস্টপূর্ব ৭৫০ অব্দে রোমুলুসের পুরনো বর্ষপঞ্জির অষ্টম মাস। এই মাসের নামটি লাতিন ও গ্রিক অক্তো (ôctō) থেকে নেওয়া হয়েছে, যার অর্থ অষ্টম। পরবর্তী কালে জানুয়ারি ও ফেব্রুয়ারি বর্ষপঞ্জিতে যুক্ত করা হয়। ক্যাথলিক গির্জা রীতিতে, অক্টোবর হল হলি রোজারি মাস স্তন ক্যান্সার সচেতনতা মাস স্বাস্থ্য শিক্ষা মাস আন্তর্জাতিক স্কুলে গমন মাস চিকিৎসা সচেতনতা মাস রেট উপসর্গ সচেতনতা মাস বিশ্ব অন্ধত্ব সচেতনতা মাস বিশ্ব মেনোপস মাস জাতীয় সাইবার নিরাপত্তা সচেতনতা মাস ১ অক্টোবর আন্তর্জাতিক কফি দিবস আন্তর্জাতিক প্রবীণ ব্যক্তি দিবস আন্তর্জাতিক সঙ্গীত দিবস সশস্ত্র বাহিনী দিবস (দক্ষিণ কোরিয়া) স্বাধীনতা দিবস (টুভালু) স্বাধীনতা দিবস (নাইজেরিয়া) স্বাধীনতা দিবস (পালাউ স্বাধীনতা দিবস (সাইপ্রাস) শিক্ষক দিবস (উজবেকিস্তান) ২ অক্টোবর গান্ধী জয়ন্তী (ভারত) স্বাধীনতা দিবস (গিনি) ৩ অক্টোবর জাতীয় দিবস (ইরাক) ৪ অক্টোবর বিশ্ব প্রাণী দিবস স্বাধীনতা দিবস (লেসোথো) ৫ অক্টোবর বিশ্ব শিক্ষক দিবস সশস্ত্র বাহিনী দিবস (ইন্দোনেশিয়া) সংবিধান দিবস (ভানুয়াতু) শিক্ষক দিবস (পাকিস্তান) শিক্ষক দিবস (রাশিয়া "CATHOLIC ENCYCLOPEDIA: Special Devotions For Months" (ইংরেজি ভাষায়)। Newadvent.org। সংগ্রহের তারিখ ২৪ অক্টোবর ২০১৯।  "Health Literacy Month – Finding the Right Words for Better Health"। www.healthliteracymonth.org (ইংরেজি ভাষায়)। সংগ্রহের তারিখ ২৪ অক্টোবর ২০১৯।  "SDMS Medical Ultrasound Awareness Month"। www.sdms.org (ইংরেজি ভাষায়)। সংগ্রহের তারিখ ২৪ অক্টোবর ২০১৯।  "Home - Rettsyndrome.org"। www.rettsyndrome.org (ইংরেজি ভাষায়)। ১০ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৯।  "World blindness" (ইংরেজি ভাষায়)। ফেব্রুয়ারি ৮, ২০০৭ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৯।  উইকিমিডিয়া কমন্সে অক্টোবর সংক্রান্ত মিডিয়া রয়েছে।
ক্ষ

ক্ষ (উচ্চারণ: খিয়ো) একটি বাংলা যুক্তবর্ণ। বাংলা অক্ষর 'ক' ও 'ষ' পরপর যুক্ত করলে 'ক্ষ' তৈরি হয়। যুক্তবর্ণটিকে একসময় মূল বাংলা বর্ণমালার তালিকায় রাখা হলেও বর্তমানে রাখা হয় না। ভারতীয় উপমহাদেশের অধিকাংশ ভাষায় এর সমতুল্য যুক্তবর্ণের অস্তিত্ব আছে। বর্ণটির শব্দে প্রয়োগের স্থানভেদে ভিন্ন ভিন্ন উচ্চারণ হয়। ক্ষ ব্যতীত বাংলা ভাষার আর কোনো যুক্তবর্ণকে কোনো বিশেষ নামে ডাকা হয় না। এটি একটি অস্পষ্ট যুক্তব্যঞ্জন, অর্থাৎ একে দেখে এর গঠনকারী বর্ণসমূহকে ('ক' এবং 'ষ') শনাক্ত করা যায় না। তবে এটা বাংলায় এটার উচ্চারণ "খ্খ" (মর্ফিম-মিডিয়ালি) বা "খ" (মর্ফিম-ইনিশিয়ালি)। ‘ক্ষ’-এর উচ্চারণ দু-রকম হয়ে থাকে। ১. মর্ফিমের শুরুতে থাকলে এর উচ্চারণ হবে ‘খ’-এর মত। যেমন: ক্ষমা (খ-মা)। এখানে ‘ক্ষ’ শব্দের শুরুতে বসেছে। তাই এখানে এর উচ্চারণ হবে ‘খ’-এর মতো। সুতরাং এর উচ্চারণ হবে ‘খমা’। ২. মর্ফিম মধ্যে বা শেষে থাকলে উচ্চারণ হবে ‘ক্ + খ’-এর মত। যেমন: রক্ষা (রক্-খা বা রোক্-খা)। এখানে ‘ক্ষ’ আছে শব্দের শেষে। আরও উদাহরণ: ক্ষয় (খয়্), ক্ষতি (খোতি), ক্ষেত্র (খেত্-রো), পক্ষ (পক্-খো), যক্ষ্মা (জক্-খাঁ), লক্ষ্মণ (লক্-খোঁন্), লক্ষ্মী (লোক্-খিঁ)। ব্যতিক্রম: তীক্ষ্ণ। এর উচ্চারণ ‘তিখ্-নো’ (‘তিক্-খোঁ’ নয়)। ক্ + ষ্ + ম = ক্ষ্ম (উচ্চারণ: খঁ-খ্খঁ) ক + ষ + য = ক্ষ্য (উচ্চারণ: খ-খ্খ) ক্ষত্রিয়, অক্ষত ক্ষমা ক্ষতি ক্ষত্রিয় ক্ষুধা ক্ষণ ইত্যাদি "'ক্ষ' এর উচ্চারণ"। bananandolon.com। সংগ্রহের তারিখ ১৭ জুন ২০২২।  উইকিঅভিধানে ক্ষ শব্দটি খুঁজুন।
সমাজতন্ত্রের ইতিহাস

সমাজতন্ত্রের ইতিহাসের উৎপত্তি ১৯১৭ সালের রুশ বিপ্লব এবং তার থেকে উদ্ভূত পরিবর্তনের ভেতরে নিহিত, যদিও এটি আগের আন্দোলন এবং ধারণা থেকেও বিভিন্ন ধারণা গ্রহণ করেছে। কার্ল মার্কস ও ফ্রেডরিক এঙ্গেলসের লেখা কমিউনিস্ট ইস্তেহার বইটিতে বৈজ্ঞানিক সমাজতন্ত্র কথাটি ব্যবহার করা হয়। বইটি ১৮৪৮ সালের সামান্য আগে লেখা হয় এবং বইটি পুরো ইউরোপকে নাড়িয়ে দিয়েছিল। ইউরোপে ১৯ শতকের শেষ তৃতীয়াংশে মার্কসবাদকে গ্রহণ করে সমাজ গণতান্ত্রিক দলগুলো উপরে আসতে শুরু করে। অস্ট্রেলিয়ান লেবার পার্টি বিশ্বের প্রথম নির্বাচিত সমাজতান্ত্রিক পার্টি যখন পার্টি ১৮৯৯ সালে কুইন্সল্যান্ড রাজ্য নির্বাচনে জয়ী হয়েছিল। এছাড়া উনিশ শতকের কল্পলৌকিক সমাজতন্ত্রিদের দ্বারা কল্পিত নানা ব্যবস্থাগুলো পরবর্তীকালে পরিণত হয়েছিলো বৈজ্ঞানিক সাম্যবাদের নানা তাত্ত্বিক উৎসে। Blainey, Geoffrey (২০০০)। A shorter history of Australia। Milsons Point, N.S.W.: Vintage। পৃষ্ঠা 263। আইএসবিএন 1-74051-033-X।  অনুপ সাদি, সমাজতন্ত্র, ভাষাপ্রকাশ, ফেব্রুয়ারি, ২০১৫, পৃষ্ঠা-৩৭।
নভেম্বর

নভেম্বর (বাংলা উচ্চারণ: [নভেম্বর] (শুনুন)) গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের একাদশ মাস। এ মাসটিও বছরের আরো চারটি মাসের মতো ৩০ দিনের। রোমান ক্যালেন্ডারে জানুয়ারি এবং ফেব্রুয়ারি মাস দুটি যুক্ত করার পর নভেম্বর মাসটি তার নামের উৎপত্তিগত অবস্থান (ল্যাটিন নোভেম (novem) বা নয়) থেকে সরে গেছে। বলাই বাহুল্য, আগে নভেম্বর ছিলো নবম মাস। নভেম্বর মাসটি শুরু হয় সপ্তাহের সেই দিনে, সাধারণ বছরগুলোতে ফেব্রুয়ারি মাস যেই দিনে শুরু হয়, আর সব বছরই মার্চ মাস যেই দিনে শুরু হয়। উত্তর গোলার্ধে নভেম্বর মাসটা শরৎকাল হলেও দক্ষিণ গোলার্ধে বসন্তকাল। সেই হিসাবে, দক্ষিণ গোলার্ধের নভেম্বর মাসটা হলো উত্তর গোলার্ধের মে মাসের সমান, আর এরকমটাই বাদবাকি মাসগুলো। নভেম্বর মাসের জন্ম-পাথর হলো টোপাজ। (আংশিক হলুদ) এমাসের জন্ম-ফুল হলো "চন্দ্রমল্লিকা" (chrysanthemum)। যারা এমাসে জন্মগ্রহণ করেন, তাদের রাশিচক্রের চিহ্নটি হয় বৃশ্চিক এবং ধনু। "SHGresources.com"। ১১ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১০।  উইকিঅভিধানে নভেম্বর শব্দটি খুঁজুন। উইকিমিডিয়া কমন্সে নভেম্বর সংক্রান্ত মিডিয়া রয়েছে।
আন্তর্জাতিক ক্যানোয় ফেডারেশন

আন্তর্জাতিক ক্যানোয় ফেডারেশন (সংক্ষেপে আইসিএফ) হল বিশ্বব্যাপী ছড়িয়ে থাকা সকল জাতীয় ক্যানোয় সংগঠন সমূহের একটি ছাতা সংগঠন। এটি বিশ্বব্যপী ক্যানোয় ক্রীড়া নিয়ন্ত্রণে কাজ করে। এর সদরদপ্তর সুইজারল্যান্ডের লোজানে। বর্তমানে ১৫৭টি জাতীয় সংস্থা আইসিএফ এর সদস্য, সর্বশেষ রোমে অনুষ্ঠিত ২০০৮ আইসিএফ কাউন্সিলে ৭টি সংস্থা যোগ হয়। ক্যানোয় স্প্রিন্ট, প্রাক্তন ফ্লাটওয়াটার রেসিং (প্লাবিত পানিতে প্রতিযোগিতা) (১৯৩৮ বিশ্ব চ্যাম্পিয়নশিপ থেকে) ক্যানোয় স্লালম, প্রাক্তন স্লালম রেসিং (১৯৪৯ বিশ্ব চ্যাম্পিয়নশিপ থেকে) ওয়াইল্ডওয়াটার ক্যানোয়িং ক্যানোয় ম্যারাথন, (১৯৮৮ বিশ্ব চ্যাম্পিয়নশিপ থেকে) ক্যানোয় পোলো (১৯৯৪ বিশ্ব চ্যাম্পিয়নশিপ থেকে) ড্রাগন বোট ক্যানোয় ফ্রি স্টাইল ক্যানোয় সেইলিং Canoe ocean racing প্যারাক্যানোয় Va'a Waveski আইসিএফ এর অনুমোদিত পাঁচটি মহাদেশীয় সংস্থা রয়েছে। এই সংস্থাগুলোর দায়িত্ব হল মহাদেশ পর্যায়ে চ্যাম্পিয়নশিপ আয়োজন, পরিচালনা, সদস্য সংস্থা সমূহকে সহোযোগীতা প্রদান এবং আইসিএফ নির্বাহী সভায় অংশগ্রহণ ও মতামত দান। ইউরোপীয় ক্যানোয় অ্যাসোসিয়েশন প্যান আমেরিকান ক্যানোয় ফেডারেশন ওশেনিয়া ক্যানোয় অ্যাসোসিয়েশন এশীয় ক্যানোয় কনফেডারেশন আফ্রিকান ক্যানোয় কনফেডারেশন "LONDON 2012 ICF FACT SHEET" (পিডিএফ)। canoeicf.com। সংগ্রহের তারিখ ৩১ অক্টোবর ২০১৪।  "International Canoe Federation - Paracanoe"। ২৫ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৭।  "International Canoe Federation - Va'a"। ১৯ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।  "Continental Associations"। ২৮ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।  দাপ্তরিক ওয়েবসাইট
আস্কর কালীবাড়ী মাধ্যমিক বিদ্যালয় ও কলেজ

আস্কর কালীবাড়ী মাধ্যমিক বিদ্যালয় ও কলেজ বাংলাদেশের বরিশাল জেলার অন্তর্গত আগৈলঝাড়া উপজেলার একটি প্রাচীন ও ঐতিহ্যবাহী শিক্ষা প্রতিষ্ঠান। মূলত ঐতিহ্যবাহী আস্কর কালীবাড়ী মাধ্যমিক বিদ্যালয়ের প্রতিষ্ঠাতা মহাত্মা রাই চরণ বৈরাগী এবং এলাকার কতিপয় শিক্ষানুরাগী। ১৯৪৩ সালের ১লা জানুয়ারি স্কুলটি প্রতিষ্ঠিত হয়। ২০১৩ সাল থেকে প্রধানমন্ত্রী শেখ হাসিনার নির্দেশে স্কুলটি কলেজ শিক্ষা প্রদান করছে। রবিন্দ্র নাথ বাড়ৈ, প্রভাষক, গণিত বিভাগ, মাইলস্টোন কলেজ আমোষ হালদার, ঢাকা বিশ্ববিদ্যালয় উজ্জ্বল হালদার, ভাষাবিজ্ঞান বিভাগ,ঢাকা বিশ্ববিদ্যালয়; সহ-প্রতিষ্ঠাতা, পায়রা সোস্যাল ওয়েলফেয়ার "Askar Kalibari Secondary School & College - Wikipedia" (ইংরেজি ভাষায়)। সংগ্রহের তারিখ ২০১৭-০৪-১৫।  "বরিশালে ৩২ শিক্ষা প্রতিষ্ঠান মাধ্যমিক থেকে উচ্চ মাধ্যমিকে উন্নীত | লোকালয়"। সংগ্রহের তারিখ ২০১৭-০৪-১৫। [স্থায়ীভাবে অকার্যকর সংযোগ] "Payra Social Welfare | Glory of Sacrifice | Non-profit org in Bangladesh" (ইংরেজি ভাষায়)। ২০১৭-১১-১৭ তারিখে মূল থেকে আর্কাইভ করা। সংগ্রহের তারিখ ২০১৭-১১-১৬।
বিপ্লবী সমাজতন্ত্র

বিপ্লবী সমাজতন্ত্র বা সমাজতান্ত্রিক বিপ্লব শব্দটি দ্বারা সেসব সমাজতান্ত্রিক প্রবণতাসমূহকে বোঝানো হয় যেগুলো গ্রহণ করে এই তত্ত্ব যেটি অনুসারে সমাজের কাঠামোগত পরিবর্তন প্রভাবিত করার জন্য সামাজিক বিপ্লবের প্রয়োজনীয়তাকে সম্মতি প্রদান করে। আরো নির্দিষ্টভাবে, এটি এমন একটি মতামত যেটি বলে পুঁজিবাদ থেকে সমাজতন্ত্রে রূপান্তরের জন্য বিপ্লব প্রয়োজনীয় পূর্বশর্ত। সমাজতান্ত্রিক বিপ্লবের লক্ষ্য হচ্ছে উৎপাদন শক্তিকে মুক্ত করা। কৃষি ও হস্ত-শিল্পের ব্যক্তিগত মালিকানা-ব্যবস্থাকে সমাজতান্ত্রিক যৌথ মালিকানা ব্যবস্থায় এবং প্রাইভেট শিল্প বাণিজ্যের পুঁজিবাদী মালিকানা-ব্যবস্থাকে সমাজতান্ত্রিক মালিকানা-ব্যবস্থায় পরিবর্তিত করার ফলে উৎপাদন-শক্তি বিস্ময়করভাবে মুক্ত হতে বাধ্য। এই ভাবেই শিল্প ও কৃষি উৎপাদনের বিস্ময়কর বিস্তৃতির জন্য সামাজিক অবস্থার সৃষ্টি করা হয়। সেতুং, মাও (১৯৬৮)। সভাপতি মাও সে-তুঙের উদ্ধৃতি (১ সংস্করণ)। বেইজিং: বিদেশী ভাষা প্রকাশালয়। পৃষ্ঠা ২৮।  |সংগ্রহের-তারিখ= এর |ইউআরএল= প্রয়োজন (সাহায্য)
শান্তনু কায়সার

শান্তনু কায়সার (জন্ম: ৩০ ডিসেম্বর, ১৯৫০ - মৃত্যু:১২ এপ্রিল, ২০১৭) বাংলাদেশের একজন সাহিত্যিক। তিনি ২০১৪ সালে প্রবন্ধে বাংলা একাডেমি পুরস্কার লাভ করেন। শান্তনু কায়সার চাঁদপুর জেলার ফরিদগঞ্জ উপজেলার সাচনমেঘ (সাজনমেঘ) গ্রামের মুন্সীবাড়িতে ১৯৫০ সালের ৩০ ডিসেম্বর জন্মগ্রহণ করেন। তার বাবা সিরাজুল হক ও মা মাকসুদা খাতুন। ঢাকা বিশ্ববিদ্যালয়ের ইংরেজি বিভাগ থেকে স্নাতকোত্তর শেষে অধ্যাপনাকে জীবনের ব্রত হিসেবে নেন। বিভিন্ন কলেজ ও বিশ্ববিদ্যালয়ে অধ্যাপনা শেষে অবসরের পর তিনি কুমিল্লা নগরীতে থাকতেন এবং লেখালেখিতে মনোনিবেশ করেন। তার প্রকাশিত বইয়ের সংখ্যা ৪৫টি। জীবনের বিভিন্ন সময় তিনি কুমিল্লা সরকারি কলেজ, জামালপুর জাহেদা সাফির মহিলা কলেজ, লক্ষ্মীপুর চর আলেকজান্ডার কলেজের অধ্যক্ষ হিসেবে দায়িত্ব পালন করেন। এছাড়া অধ্যাপনা করেছেন কুমিল্লা বিশ্ববিদ্যালয় ও জগন্নাথ বিশ্ববিদ্যালয়ে। রাখালের আত্মচরিত শুভ সুবর্ণ জয়ন্তী ফুল বাসে পাখি ডাকে অর্ধ শতাব্দী শকুন তুমি নাট্যত্রয়ী খান মোহাম্মদ ফারাবী রচনাসমগ্র শওকত ওসমান বঙ্কিমচন্দ্র তৃতীয় মীর গভীর গভীরতর অসুখ গদ্যসত্তার জীবনানন্দ শান্তনু কায়সার ১২ এপ্রিল ২০১৭ সালে মৃত্যুবরণ করেন। শান্তনু কায়সার প্রাপ্ত পুরস্কারসমূহ: প্রত্যাশা সাহিত্য পুরস্কার (১৯৯০) আলাওল সাহিত্য পুরস্কার (১৯৯৫) অদ্বৈত মলস্নবর্মণ স্মৃতি পুরস্কার, ভারত (১৯৯৯) অদ্বৈত মলস্নবর্মণ পুরস্কার, ব্রাহ্মণবাড়িয়া (২০১৩) বাংলা একাডেমি পুরস্কার (২০১৪) জীবনানন্দ পুরস্কার (২০১৩) কুমিলস্নার কাগজ পুরস্কার (২০০৫) "সংরক্ষণাগারভুক্ত অনুলিপি"। ৩ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৭।  http://www.prothomalo.com/art-and-literature/article/1152346/সাহিত্যে-ও-সক্রিয়তায়[স্থায়ীভাবে অকার্যকর সংযোগ] http://www.ittefaq.com.bd/print-edition/second-edition/2017/04/13/188871.html মাওলা, আহমেদ। "শান্তনু কায়সার"। কালি ও কলম। সংগ্রহের তারিখ ৩ জুলাই ২০২০। [স্থায়ীভাবে অকার্যকর সংযোগ]
রংপুর এক্সপ্রেস

রংপুর এক্সপ্রেস (ট্রেন নং ৭৭১−৭৭২) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি ঢাকার কমলাপুর রেলওয়ে স্টেশন থেকে রংপুরের রংপুর রেলওয়ে স্টেশন পর্যন্ত চলাচল করে। সড়ক পথের তুলনায় রংপুর এক্সপ্রেসে অতিরিক্ত ৩ থেকে ৪ ঘন্টা বেশি সময় লাগে রংপুর পৌঁছাতে। যাত্রাপথে ট্রেনটি ঢাকা,পাবনা, নাটোর, বগুড়া এবং গাইবান্ধা জেলাকে সংযুক্ত করেছে। রংপুর এক্সপ্রেস ঢাকা ও রংপুর জেলার মধ্যে চলাচলকারী প্রথম আন্তঃনগর ট্রেন। দীর্ঘ ৭ বছর রংপুরবাসীর আন্দোলনের ফলশ্রুতিতে ২০১১ সালের ২০ই মার্চ তৎকালীন যোগাযোগ মন্ত্রী সৈয়দ আবুল হোসেন রংপুর সফরকালে ঢাকা ও রংপুরের মধ্যে একটি নতুন ট্রেন চালু প্রতিশ্রুতি দেন। সেই ঘোষণা মোতাবেক একই বছরের ২১শে আগস্ট রংপুর এক্সপ্রেস চালু হয়। ২০২০ সাল অব্দি, রংপুর এক্সপ্রেস ট্রেন নং ৭৭১ হিসেবে কমলাপুর রেলওয়ে স্টেশন থেকে সকাল ৯টা ১০ মিনিটে ছেড়ে সন্ধ্যা ৭টায় রংপুর রেলওয়ে স্টেশন পৌঁছে। আবার, ফিরতি পথে ট্রেন নং ৭৭২ হিসেবে রংপুর রেলওয়ে স্টেশন থেকে রাত ৮টা ১০ মিনিটে ছেড়ে ভোর ৬টা ১০ মিনিটে কমলাপুর রেলওয়ে স্টেশনে পৌঁছে। ট্রেনটি সপ্তাহে ৬ দিন চলাচল করে। রবিবার এর সাপ্তাহিক ছুটি। কাউনিয়া পীরগাছা বামনডাঙ্গা গাইবান্ধা বোনারপাড়া সোনাতলা বগুড়া তালোড়া সান্তাহার জংশন নাটোর চাটমোহর বঙ্গবন্ধু সেতু পশ্চিম রেলওয়ে স্টেশন (অপারেশনাল) বঙ্গবন্ধু সেতু পূর্ব ঢাকা বিমানবন্দর এই ট্রেনে সাধারণত ২৬০০ বা ২৯০০ বা ৩০০০ শ্রেণীর লোকোমোটিভ ব্যবহার করা হয়। ট্রেনটি প্রথমে সবুজ-হলুদ রঙের পুরনো ভ্যাকুয়াম ব্রেকের কোচের রেকে চলাচল করতো। ট্রেনটির লোড ছিলো ১১/২২, তবে পরবর্তীতে তাপানুকুল স্লিপারসহ দুটি কোচ বাদ দেওয়া হয়। পরে ২০১৭ সালের ২০ই ফেব্রুয়ারিতে এই রেক পাল্টিয়ে সাদা রঙের চীনা এয়ার ব্রেক কোচের রেক দেওয়া হয়। লোডও বাড়িয়ে ১৪/২৮ করা হয়। সবশেষে, ২০১৯ সালের ১৬ই অক্টোবর এই রেক পাল্টিয়ে লাল-সবুজ রঙের ইন্দোনেশীয় এয়ার ব্রেক কোচের রেক দেওয়া হয়। বর্তমানে ট্রেনটি ১৪/২৮ লোডে চলাচল করছে। উল্লেখ্য যে, ট্রেনটি ১ রেকে চলাচল করে, এবং কুড়িগ্রাম এক্সপ্রেসে ১টি ও বুড়িমারী এক্সপ্রেসের লালমনি এক্সপ্রেসের ১টি রেকের সাথে মিলে এই ৪টি রেক এই ৪টি ট্রেন শেয়ার করে চলে। "ঢাকা-রংপুর রেলপথে ১১২ কিলোমিটার দূরত্ব কমবে"। www.dailyinqilab.com। দৈনিক ইনকিলাব। ১৪ এপ্রিল ২০১৭। সংগ্রহের তারিখ ১৬ এপ্রিল ২০১৭।  "পশ্চিমাঞ্চলের ট্রেনের সময়সূচি"। railway.portal.gov.bd। বাংলাদেশ রেলওয়ে। ২৬ অক্টোবর ২০২১। সংগ্রহের তারিখ ৪ ডিসেম্বর ২০২২।  "'রংপুর এক্সপ্রেস' চালু হচ্ছে আজ"। prothom-alo.com। প্রথম আলো। ২১ আগস্ট ২০১১। ২০১৯-১২-১৯ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৭।  "নতুন স্টপেজ চালু হলো রংপুর এক্সপ্রেস ট্রেনের"। Barta24। সংগ্রহের তারিখ ২০২০-১০-০৬।  "সাদা হচ্ছে মহানগর ও রংপুর এক্সপ্রেস"। দৈনিক ইনকিলাব। ২০১৭-০২-০৫। সংগ্রহের তারিখ ২০২০-১০-০৬।  "রেলকে লাভজনক করতে বললেন প্রধানমন্ত্রী"। দ্য ডেইলি স্টার। সংগ্রহের তারিখ ১৬ অক্টোবর ২০১৯।  উইকিমিডিয়া কমন্সে রংপুর এক্সপ্রেস সংক্রান্ত মিডিয়া রয়েছে।
ডিসেম্বর

ডিসেম্বর গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের দ্বাদশ ও শেষ মাস। এই মাসে মোট ৩১ দিন। ০৩ ডিসেম্বর - আন্তর্জাতিক প্রতিবন্ধী দিবস ০৪ ডিসেম্বর - ভারতীয় নৌদিবস ০৬ ডিসেম্বর - সেইন্ট নিকোলাস দিবস ০৭ ডিসেম্বর - পার্ল হারবার স্মরণ দিবস ০৯ ডিসেম্বর- দুর্নীতি বিরোধী দিবস ১০ ডিসেম্বর - মানবাধিকার দিবস ১১ ডিসেম্বর - ইউনিসেফ প্রতিষ্ঠা বার্ষিকী দিবস ১৪ ডিসেম্বর - শহীদ বুদ্ধিজীবী দিবস ১৪ ডিসেম্বর - দক্ষিণ মেরু আবিষ্কার দিবস ১৬ ডিসেম্বর - বাংলাদেশের বিজয় দিবস ১৮ ডিসেম্বর - আন্তর্জাতিক অভিবাসী দিবস ২২ ডিসেম্বর - হাইকু কবিতা দিবস ২৫ ডিসেম্বর - বড় দিন (ক্রীসমাস)
আলী আজগর

আলী আজগর (মৃত্যু: ১৬ জুলাই ২০২০) একজন বাংলাদেশি বিজ্ঞানী ও সাহিত্যিক ছিলেন। তিনি ২০১২ সালে বিজ্ঞান ও প্রযুক্তিতে বাংলা একাডেমি পুরস্কার লাভ করেন। তিনি ছিলেন বাংলাদেশে বিজ্ঞানচর্চা আন্দোলনের অন্যতম পথিকৃৎ। গবেষণা ও শিক্ষকতার পাশাপাশি বিজ্ঞান ক্লাব গড়ে বিজ্ঞানচর্চার আন্দোলনে অগ্রণী ভূমিকা পালন করেন তিনি। আসগর ১৯৬০ সালে ঢাকা বিশ্ববিদ্যালয় থেকে বিএসসি এবং ১৯৬২ সালে এমএসসি ডিগ্রি অর্জন করেন। ১৯৭০ সালে ইংল্যান্ডের সাউদাম্পটন বিশ্ববিদ্যালয় থেকে পিএচডি ডিগ্রি অর্জন করেন। বুয়েটে দীর্ঘদিন অধ্যাপনা করেছেন। বিশ্বের বিভিন্ন বিশ্ববিদ্যালয়ে অতিথি শিক্ষক হিসেবেও পদার্থবিজ্ঞান শিক্ষা দিয়েছেন তিনি। অধ্যাপক আলী আসগর গণবিশ্ববিদ্যালয়ের মেডিকেল ফিজিক্স ও বায়োমেডিকেল ইঞ্জিনিয়ারিং বিভাগের প্রধান ছিলেন। বাংলাদেশ প্রকৌশল বিশ্ববিদ্যালয়ের ডিন হিসেবেও দায়িত্ব পালন করেছেন তিনি। বাংলাদেশ একাডেমি অব সায়েন্সস-এর ফেলো এবং বাংলাদেশ জার্নাল অব ফিজিক্স-এর চিফ এডিটর ছিলেন। একসময়ে শিশু কিশোরদের সাংস্কৃতিক সংগঠন খেলাঘরের চেয়ারপারসনের দায়িত্ব পালন করেছেন। খেলাঘর আন্দোলনকে বিকশিত করতে আলী আসগরের অবদান অনন্য। বিজ্ঞান খেলাঘরের প্রতিষ্ঠাতাও ছিলেন। মৃত্যুর আগ পর্যন্ত খেলাঘরের প্রধান উপদেষ্টা ছিলেন তিনি। বিজ্ঞান বিষয়ক একাধিক বইয়ের লেখক তিনি। তার লেখা বই: ‘সময় প্রসঙ্গে’, ‘ভাষা ও বিজ্ঞান’, ‘বিজ্ঞান প্রতিদিন’, ‘বিজ্ঞানের বিচিত্র জগত থেকে’, ‘বিজ্ঞানের মজার প্রজেক্ট’, ‘বিজ্ঞান ও সমাজ’, ‘বিজ্ঞান ও প্রযুক্তির বিকাশের পথে’, ‘পরিবেশ ও বিজ্ঞান’, ‘বিজ্ঞানের দিগন্তে’, ‘বিজ্ঞান আন্দোলন’। দেশি- বিদেশি বিভিন্ন জার্নালে তার লেখা শতাধিক গবেষণা প্রবন্ধ প্রকাশিত হয়েছে। ২০১২ সালে বিজ্ঞান ও প্রযুক্তিতে বাংলা একাডেমি পুরস্কার বিজ্ঞানে অবদানের জন্য ড. মনিরুজ্জামান স্বর্ণপদক বিজ্ঞানবিষয়ক লেখালেখির জন্য ড. কুদরত-ই-খুদা স্বর্ণপদক দেশে বিজ্ঞানকে জনপ্রিয় করার ক্ষেত্রে ডিপ্লোমা ইঞ্জিনিয়ার্স অ্যাসোসিয়েশন স্বর্ণপদক বিজ্ঞান ও প্রযুক্তি ক্ষেত্রে মার্কেন্টাইল ব্যাংক স্বর্ণপদক তিনি ১৬ জুলাই ২০২০ রাজধানী ঢাকার একটি হাসপাতালে মৃত্যুবরণ করেন। দীর্ঘদিন ধরে মস্তিষ্কজনিত রোগে ভুগছিলেন। বয়স হয়েছিল ৮০ বছর। তিনি স্ত্রী ও দুই ছেলে রেখে গেছেন। "বাংলা একাডেমি পুরস্কার ঘোষণা"। দৈনিক সমকাল। ১৮ ফেব্রুয়ারি ২০১২। সংগ্রহের তারিখ ১৫ জুন ২০১৭। [স্থায়ীভাবে অকার্যকর সংযোগ] অধ্যাপক আলী আসগর মারা গেছেন, জাগো নিউজ টুয়েন্টি ফোর ডটকম, ১৬ জুলাই ২০২০ "বিজ্ঞানী আলী আসগর আর নেই, বিডিনিউজ টুয়েন্টি ফোর ডটকম, ১৬ জুলাই ২০২০"। ১৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০২০।  চলে গেলেন বিজ্ঞানী আলী আসগর, প্রথম আলো, ১৬ জুলাই ২০২০
মালামাল উইকলি

মালামাল উইকলি একটি ২০০৬ সালের বলিউড নির্মিত হাস্যরসাত্মক হিন্দি চলচ্চিত্র যার পরিচালক ছিলেন প্রিয়দর্শন। রুক্ষশুষ্ক লাহোলি গ্রামের লীলারাম একমাত্র শিক্ষিত লোক যে লটারি টিকিট বিক্রয় করে। গোটা গ্রামের সকলেরই অর্থনৈতিক অবস্থা শোচনীয়, তাদের সবকিছু বন্ধক পড়ে আছে গ্রামপ্রধান জমিদারনী ঠাকুরাইনের কাছে। ঠাকুরাইন চায় গ্রামের সকলেই তার কাছে আমৃত্যু গোলামী করুক। লীলা হঠাৎ জানতে পারে তার কাছ থেকে কেনা মালামাল উইকলি কোম্পানির লটারির একটি টিকিট প্রথম পুরস্কার জিতেছে। সেটি কেটেছে এন্টনি বলে স্থানীয় এক মদ্যপ ব্যক্তি। লীলা এন্টনির বাড়িতে যায় এবং আবিষ্কার করে সে মারা গেছে। লটারির টিকিটটা হস্তগত করতে যাবে এমন সময় আরেক গ্রামবাসী দুধ বিক্রেতা বল্লু সেখানে উপস্থিত হয়। দুজনে স্থির করে লটারির এক কোটি টাকা পুরস্কার তারা ভাগ করে নেবে। এন্টনির বোন মেরি তার পরিবার নিয়ে একই সময় হাজির হয় এবং বাধ্য হয়ে তাদের সব খুলে বলতে হয়। এভাবে গ্রামের প্রায় সকলেই জেনে যায় লটারির কথা ও সকলকেই ভাগীদার করতে বাধ্য হয় লীলা এবং বল্লু। বল্লুর মেয়ে সুখমনির প্রতি স্থানীয় যুবক কানহাইয়া দুর্বল, সে চায় তাকে বিবাহ করতে কিন্তু বল্লু জানায় হাতে টাকা এলেই বিবাহ হবে। ইতিমধ্যে লটারি কোম্পানীর ইনস্পেকটর আসে গ্রামে। বল্লু পরিকল্পনামাফিক এন্টনি সেজে তার সঙ্গে কথা বলে। ইনস্পেকটর আশ্বাস দিয়ে যায় যে তাড়াতাড়ি টাকা চলে আসবে। এন্টনির লাশ লুকিয়ে ফেলার প্রচেষ্টায় লীলা, বল্লু ও কানহাইয়া ব্যর্থ হলে তারা স্থানীয় চার্চের কর্মী জোসেফের কাছে যায় এবং লাশ কবরস্থ করা হয়। ঠাকুরাইনের ভাই বাজে ওরফে বাজবাহাদুর কিন্তু জেনে ফেলে গ্রামবাসীদের এই কাণ্ড কারখানা। সে কাউকে না জানাবার পরিবর্তে চায় সুখমনিকে বিয়ে করতে। কানহাইয়া রাজী না হলে গোলমালের সৃষ্টি হয় এবং সকল গ্রামবাসী হতাশ হয়ে পড়ে। কানহাইয়ার পিতা চোখা বাধ্য হয়ে ছেলেকে আটকে রাখে টাকা না আসার আগে পর্যন্ত কিন্তু কানহাইয়া পালিয়ে যায় ও বাজেকে মারার মতলব করে। লীলা, চোখা, বল্লু ও জোসেফ বিয়ে পিছিয়ে দেওয়ার প্রস্তাব করে ও বাজেকে ধরে আটকে রাখার অভিপ্রায়ে হানা দেয় বাজের আস্তানায়। অন্যদিকে পাশের গ্রামের কিছু লোক তাদের ব্যক্তিগত রাগের কারণে বাজের বন্ধু গুল্লুকে ধরে আনতে আসে। অন্ধকারে ভুলবশত তারা বাজেকে ধরে নিয়ে যায় আর বল্লুরা জোসেফকেই বাজে ভেবে ধরে পেটাতে থাকে ভুল করে। টাকার ডিমান্ড ড্রাফট নিয়ে ইনস্পেকটর এলে গ্রামে আনন্দের বন্যা বয়ে যায় কিন্তু ঠাকুরাইন ও বাজে সেসময় এসে জানায় তারা সমস্ত কিছু ফাঁস করে দেবে লটারি ইনস্পেকটরের কাছে। তাদের আটকাবার জন্যে গোটা গ্রাম পিছু নেয় ঠাকুরাইনের। শেষে ইনস্পেকটরের গাড়ির ধাক্কায় জলে ডুবে যায় ঠাকুরাইন। গ্রামের লোক সকলেই জানায় এ বিষয়টা চেপেই রাখা হবে। ইনস্পেকটর শহরে ফিরে যান। আর গ্রামে এন্টনির মূর্তি প্রতিষ্ঠা হয়, যার টাকায় সমস্ত গ্রামবাসীর জীবনে সুখ স্বাচ্ছন্দ্য নেমে আসে। কানহাইয়া - রিতেশ দেশমুখ লীলারাম - পরেশ রাওয়াল বল্লু - ওম পুরি জোসেফ - শক্তি কাপুর বাজে - রাজপাল যাদব ঠাকুরাইন - সুধা চন্দ্রন লটারি ইনস্পেকটর - আরবাজ খান চোখেলাল - আশরানী সুখমনি - রিমা সেন "Box Office 2006"। Boxofficeindia.com। ১৯ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১১।  "Malamaal Weekly (2006)"। imdb.com। সংগ্রহের তারিখ ১৫ এপ্রিল ২০১৭।
ভোজপুরের যুদ্ধ

ভোজপুরের যুদ্ধ ১৭৪৫ সালের ৩০ জুন তদানীন্তন বাংলার নবাব কর্তৃক শাসিত বিহারের ভোজপুরের নিকটে নবাব আলীবর্দী খানের সৈন্যবাহিনী এবং নবাবের বিদ্রোহী আফগান সেনাপতি গোলাম মুস্তফা খানের সৈন্যদলের মধ্যে সংঘটিত হয়। যুদ্ধে বিদ্রোহী আফগানরা শোচনীয়ভাবে পরাজিত হয়, এবং তাদের নেতা গোলাম মুস্তফা নিহত হন। গোলাম মুস্তফার ছেলে মুর্তজা খানের নেতৃত্বে আফগান বিদ্রোহীরা পশ্চাৎপসরণ করে। ড. মুহম্মদ আব্দুর রহিম, (বাংলাদেশের ইতিহাস), পৃ. ২৯৩–২৯৯ মোহাম্মদ শাহ (২০১২)। "মারাঠা হামলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Jacques, Tony. Dictionary of Battles and Sieges. Greenwood Press. p. 516. আইএসবিএন ৯৭৮-০-৩১৩-৩৩৫৩৬-৫.
কটকের যুদ্ধ (১৭৪২)

কটকের দ্বিতীয় যুদ্ধ ১৭৪২ সালে বর্তমান ভারতের ওড়িশা রাজ্যের কটকে বাংলার নবাব কর্তৃক নিযুক্ত উড়িষ্যার শাসনকর্তা শেখ মাসুম পানিপথী এবং মারাঠাদের মধ্যে সংঘটিত হয়। যুদ্ধে মারাঠারা জয়লাভ করে এবং শেখ মাসুম নিহত হন। মারাঠারা কটক দখল করে নেয়। ১৭৪২ সালে ভাস্কর পণ্ডিতের নেতৃত্বে ৪০,০০০ মারাঠা অশ্বারোহী সৈন্য বাংলা আক্রমণ করে এবং বিভিন্ন অঞ্চলে লুটতরাজ শুরু করে। তারা এমনকি বাংলার তদানীন্তন রাজধানী মুর্শিদাবাদেও হানা দেয়। বাংলার নবাব আলীবর্দী খান কাটোয়ার যুদ্ধে মারাঠাদের মূল ঘাঁটিতে আক্রমণ করেন এবং তাদেরকে পরাজিত করে বাংলা থেকে বিতাড়িত করেন। পরাজিত মারাঠারা পশ্চাৎপসরণ করে এবং উড়িষ্যা প্রদেশে প্রবেশ করে। মারাঠারা উড়িষ্যার রাজধানী কটকের দিকে অগ্রসর হয়। এসময় উড়িষ্যার প্রাদেশিক শাসনকর্তা ছিলেন শেখ মাসুম পানিপথী। তিনি সসৈন্যে মারাঠা আক্রমণকারীদের বাধাদানের জন্য অগ্রসর হন। কিন্তু কটকের নিকটে সংঘটিত যুদ্ধে তিনি পরাজিত ও নিহত হন। এরপর বিজয়ী মারাঠা বাহিনী কটকসহ সমগ্র উড়িষ্যা জুড়ে তাদের নিয়ন্ত্রণ প্রতিষ্ঠা করে। মারাঠাদের হাতে শেখ মাসুমের পতনের সংবাদ পেয়ে নবাব আলীবর্দী স্বয়ং সসৈন্যে উড়িষ্যার দিকে অগ্রসর হন। তার আগমনের সংবাদ পেয়ে মারাঠারা ভয় পেয়ে যায় এবং পশ্চাৎপসরণের সিদ্ধান্ত নেয়। ১৭৪২ সালের ডিসেম্বরের মধ্যে আলীবর্দী উড়িষ্যা থেকে মারাঠাদের সম্পূর্ণরূপে বিতাড়িত করতে সক্ষম হন। কটকের যুদ্ধ (১৭৪১) কটকের যুদ্ধ (১৭৪৯) ড. মুহম্মদ আব্দুর রহিম, (বাংলাদেশের ইতিহাস), আলীবর্দী ও মারাঠা আক্রমণ, পৃ. ২৯৪ "Forgotten Indian history: The brutal Maratha invasions of Bengal"।  Jacques, Tony. Dictionary of Battles and Sieges. Greenwood Press. p. 516. আইএসবিএন ৯৭৮-০-৩১৩-৩৩৫৩৬-৫. মারাঠা আক্রমণ। "ঐতিহাসিক পটভূমিকা"। ন্যাশনাল ইনফরমেশন সেন্টার। ২৭ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৪.০১.১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
কটকের যুদ্ধ (১৭৪৯)

কটকের তৃতীয় যুদ্ধ ১৭৪৯ সালের মে মাসে বর্তমান ওড়িশার কটকে বাংলার নবাব আলীবর্দী খান ও মারাঠাদের মধ্যে সংঘটিত হয়। যুদ্ধটিতে মারাঠারা পরাজিত হয় এবং পশ্চাৎপসরণ করে। এর ফলে মারাঠাদের দখলকৃত উড়িষ্যার তৎকালীন রাজধানী কটক ও এর পার্শ্ববর্তী অঞ্চলসমূহ আলীবর্দী পুনর্দখল করতে সক্ষম হন। কটকের যুদ্ধ (১৭৪১) কটকের যুদ্ধ (১৭৪২) ড. মুহম্মদ আব্দুর রহিম, (বাংলাদেশের ইতিহাস), আলীবর্দী ও মারাঠা আক্রমণ, পৃ. ২৯৩–২৯৯ "Forgotten Indian history: The brutal Maratha invasions of Bengal"।
পাবমেড

এমইডিএলআইএনই ছাড়াও পাবমেড প্রবেশাধিকার প্রদান করে: ১৯৫১ সাল বা তার পুরানো ইনডেক্স মেডিকাসের মুদ্রিত সংস্করণ থেকে উদ্ধৃতি উল্লেখ করা ইনডেক্স মেডিকাস এবং এমইডিএলআইএনই-তে সূচিত হওয়ার আগে কিছু পত্রিকায়, উদাহরণ হিসাবে সাইন্স, বিএমজে, এবং অ্যানালস অফ সার্জারি, প্রসঙ্গ প্রদান করা খুব সাম্প্রতিক লেখা কোনও প্রবন্ধ চিকিৎসা বিষয়ক শিরোনাম.চিকিৎসা বিষয়ক শিরোনামে সূচিত হওয়ার এবং এমইডিএলআইএনই-এ সূচিত হওয়ার আগে নথিভুক্ত করা পূর্ণ পাঠ্য বই-এর এবং এনএলএম নথির অন্যান্য উপসেটের সংগ্রহ পিএমসি-উদ্ধ্রিত "PubMed: MEDLINE Retrieval on the World Wide Web"। Fact Sheet। United States National Library of Medicine। ২০০২-০৬-০৭। সংগ্রহের তারিখ ২০১১-০৩-২২।